ماله الحلو ماله

ماله الحلو ماله
   كلمات 

ماله الحلو ماله مش زي عوايده ليه

دا حبيبي مهما قالوا مش ممكن اهون عليه

ماله الحلو ماله ماله يابا ماله

كان لما يفوت عليّ  بالعين يبعت سلام

وترد عليه عيني بكلام من غير كلام

ولا كانش يطيق بعادي ولا يخلف يوم ميعادي

وغالي عليه ودادي زي غلاوة عينيه

ايه غيّر بس حاله يا مين يقول لي ايه

دا حبيبي ...

ماله الحلو ...

بقى لنا سنين طويلة نتقابل كل يوم

وف ليالينا الجميلة ما تفكر عين فى نوم

وياما الشوق غلبنا ودانا بعيد وجابنا

لا رحمنا ولا سابنا لحد وايدي ف أيديه

واحترت اوصف جماله واقول على حسنه ايه

دا حبيبي ...

ماله الحلو ...

دي عشرة عمر غالي مش يوم ولا يومين

ح يروح فين من خيالي وأروح من حبه فين

وان كان يبعد شويه بيكون تقلان علي

علشان دموع عيني تزيد م الشوق اليه

ونا عافه ان ساق  دلاله اخرة دلاله ايه

دا حبيبي ...

ماله الحلو ...
 شوف كمان 

 ليستة اغانى فريد الأطرش

تصنيف:اغانى باللغه المصريه
تصنيف:اغانى فريد الاطرش
تصنيف:كلمات اغانى